***Народно читалище „Познай себе си – 1911 ”,с. Ряхово, общ. Сливо поле, обл. Русе***

Д о к л а д

за извършената читалищна дейност през 2023 година

 **І. Организационно състояние на читалището.**

 През своята дългогодишна история Читалището в село Ряхово е успяло да завоюва своето място в живота на ряховчани. Основната цел която винаги е стояла пред читалището е да задоволява потребностите на гражданите свързани с развитие и обогатяване на културния живот, запазване на обичаите и традициите, разширяване знанията на гражданите. То е мястото където хора от различна възраст могат да общуват помежду си, да се занимават с творчество, да получават необходимата информация.

 За постигане на добри резултати в работата на НЧ „ Познай себе си – 1911 ”, Читалищното настоятелство заедно със секретаря и библиотекаря към читалището изготвят план за работата през годината, който се приема от членовете на читалището разглеждан и одобряван на годишното отчетно събрание.

 **Основните задачи, които стоят пред ряховското читалище са:**

1.Читалището да работи в посока проучване, възстановяване и запазване на местните обичаи и традиции.

2. Да организира и съдейства за провеждането на традиционните празници и обичаи.

3.Читалището да предоставя възможност на гражданите да вземат участие в организираните културни мероприятия.

4. Програмата „ Глобални библиотеки” е дала възможност читалището да се превърне в съвременен културно-информационен център предоставящ услуги на гражданите, осигурявайки достъп до информация.

5. Формиране на читалището като място за общуване и контакти.

6. Да подържа партньорство с общинската администрация, кметството, училището, детската градина и други НПО.

 **ІІ. Библиотечна дейност.**

 През последните години благодарение на допълващи субсидии от Министерството на културата и спечелените проекти, библиотеката към читалището не е само място където можеш да отидеш за да си вземеш книга, тя е и информационен център, който предоставя актуална информация и услуги, организира мероприятия и отразява дейността на читалището в сайт <https://sites.google.com/site/narodnocitalisepoznajsebesi> от библиотекаря и ръководителя на компютърната зала.

 Библиотеката ни разполага с 5 броя компютри, 1 брой мултифункционално устройство и мултимедия. Наличие на компютърна и размножителна техника има и в читалището – 1 брой компютър, 1 лаптоп и 1 брой мултифункционално устройство. Осигурена е и интернет връзка.

 Стараем се да обновяваме библиотечния фонд, като се съобразяваме с учебния материал на учениците и според интересите на читателите на библиотеката.

Библиотечния фонд за 2023 година наброява 10 003 тома литература, като са постъпили 315 броя, от които закупени 103 броя книги чрез спечелен проект по Програма „Българските библиотеки – съвременни центрове за четене и информираност “, от бюджета на читалището са закупени 5 броя , а 207 броя са дарени от частни лица и издателства.

 Библиотеката ни се посещава както от млади хора така и от хора на пенсионна възраст.

През изминалата година заетите книги са 4272 бр., а регистрираните читатели 240, като от тях 62 потребители са деца и 178 възрасни. Имаме 1361 броя посещения, като от тях 178 са за ползване на компютрите и 1183 посещения в библиотеката.

Абонираните издания за отчетния период са вестник „Дневен Труд”, в. „Утро”,

 „ Читалищен вестник”, в. „ Хоби фермер“ и детски списания „ Пътечка”, и „ Прозорец”.

 **ІІІ. Културна дейност**

Това е дейността, която до голяма степен зависи от обществената подкрепа и организационните качества на щатния персонал, читалищното ръководство и членовете му. За осъществяването на тази дейност основните насоки в работата на читалището са:

* Честване на официални празници, годишнини, подреждане на изложби, витрини и кътове;
* Организиране на мероприятия с деца и младежи;
* Събиране и разпространяване на знания за родния край;
* Повишаване постиженията на самодейните състави;
* Подготовка на местните обичаи, организирането и провеждането на културни прояви;
* Участие на читалищните състави в общински, регионални, национални и други фестивали и събори;

**Художествена самодейност**

 Читалището дава възможност за изява на талантливите хора. Към читалището има изградени две постоянно действащи самодейни групи:

 Група за стари градски песни – „ Нежни чувства” и

 Женска група за народно пеене – „ Китка”

 Любителска група за разучаване на народни хора

 През 2023 година взехме участие в следните културни мероприятия, а именно:

1. **Местни :**

21.01.2023г. - Бабин ден –посещение в здравната служба,къпане на бабата и поднасяне поздравления на здравните работници

26.01.2023г. - 101 год. юбилей на баба Божана – поднасяне на поздравления

01.03.2023г. – Баба Марта – изработване на мартеници и изложба в читалището, посещение в ОДЗ „Мечо Пух“, с. Ряхово

03.03.2023г. - Тържество по случай Националният празник на България /съвместно с кметство с. Ряхово, общ. Сливо поле, СОСЗР и учениците от ОУ „Св.св. Кирил и Методий

25.03.2023г. – Участие в празника „Булчин кравай“

08.04.2023г. – Участие в празника „ Лазаров ден“

05.05.2023г. – Участие в празника „Гергьовден на етносите“, гр. Сливо поле

02.06.2023г. – Ден на Ботев и загиналите за свободата на България

30.06.2023г. – Нептунова вечер /празник на река Дунав – изпълнение по проект/

01.11.2023г. – Отбелязване Деня на Народните будители

/Посещение „Дворът на Кирилицата“ и „Национален историко ­- архиологически резерват Плиска“ – гр. Шумен/

15.12.2023г. – Коледен празник в читалището с децата от ОДЗ „Мечо Пух“, с. Ряхово и учениците от ОУ „Св. Св. Кирил и Методий“

22.12.2023г. – Коледари в читалището / децата от ОУ „Св. Св. Кирил и Методий“/

1. **Регионални :**

22.04.2023г. – Ден на Земята / посещение на Етнографски музей „ Дунавски риболов и лодкостроене гр. Тутракан/

1. **Национални** :

26.08.2023г. – Участие в ХХIV Добруджански фолклорен събор „Богородица“ гр. Генерал Тошево

01.10.2023г. – Участие в ХХV Национален фестивал „ Листопад на спомените“ Варна -2023

1. **Международни:**

 **Други културни дейности**

Мероприятия проведени в библиотеката по Програма „ Глобални библиотеки”:

индивидуални обучени/консултирани в компютърна зала – 33 лица

 индивидуални обучени/консултирани онлайн - 9 лица

Публикуване във в.„Бряг“, Арена Медия, сайта на читалището и Фейсбук страницата ни на проведени събития, Качване в You Tube на клипове от наши събития.

* Бабин ден – Публикация във в. Бряг
* 150 год. от гибелта на В. Левски /презентация и тематична изложба/
* Световен ден против агресията в училище /презентация и разиграване на различни ситуации/
* Продължаваме инициативата „ Дари ме, сподели ме“ / дарени 90 книги/
* Световен ден на водата /с учениците от начален курс – Беседа за опазване на водните ресурси на Земята. Прожектиране на филмче от образователната платформа „ Уча се“/
* Международен ден на детската книга – посещение при децата от ОДЗ „Мечо Пух“, с.Ряхово / Приказния свят на Хан Кристиян Андерсен/
* Великден с децата от ОДЗ „Мечо Пух“, с.Ряхово /боядисване на яйца/
* Ден на доброволчеството с представители на пенсионерския клуб с. Ряхово
* Изработване на кратък филм за дейността на читалището
* Ден на четенето / Презентация, викторина с учениците от ОУ „ Св. св. Кирил и Методий“

**Продължаваме участието си в благотворителната дейност – „Капачки за бъдеще“ - Русе**

 **ІV. Работа по проекти**

За отчетния период читалищното настоятелство и щатният персонал е работило по следния проект:

1. По М21 „ Съхранение и популяризиране на културно – историческото и природно наследство на територията на МИГ Тутракан – Сливо поле.

Проект „ С лице към река Дунав – съхранение и развитие на териториалната идентичност на основата на природното наследство“. /приключен /

**VІ. Състояние на материално-техническата база на читалището**

Читалището се нуждае от измазване на помещенията за съхранение на декорите. Сцената и някой от столовете в киносалона също има нужда от ремонт. Подът на места е прогнил и дъските се чупят.

От ремонт се нуждае и електрическата инсталация в читалището.

**VІІ.Взаимодействие на читалището с местното и общинско ръководство, с други институции**.

Основни партньори в дейността на читалището са Кметство село Ряхово, община Сливо поле, Съюз на офицерите и сержантите от запаса и резерва - Община Сливо поле,

ОУ „ Св.св. Кирил и Методий”, с. Ряхово, клубовете на пенсионера и други организации.

**VІІІ. Квалификационни дейности на читалищния щатен персонал.**

През отчетния период щатният персонал е взел участие в обучение на тема ***„Управление на финансите на читалищата и финансово отчитане на проекти“,***  организирани от РЕКИЦ „ Читалища” - град Русе

**ІX. Идеи и предложения до кмета на общината и Общинския съвет.**

 Да се сформира комисия от общината, която ежегодно да минава и се запознава със състоянието на материално-техническата база по места. На общинско ниво да се разработват проекти и се кандидатства по различни отворени програми, с цел осигуряване на средства за извършване поетапно цялостен ремонт на читалищните сгради.

 Председател : ……………………….

 / Р. Георгиева /

28.02.2024г.

с. Ряхово

**КАЛЕНДАРЕН ПЛАН**

**на Народно читалище „ Познай себе си – 1911“, с. Ряхово, общ. Сливо поле за 2024г.**

|  |  |  |
| --- | --- | --- |
| **ДАТА** | **МЕРОПРИЯТИЕ** | **ОТГ. НА МЕРОПРИЯТИЕТО** |
| **21.01** | **Бабин ден – къпане на бабата,отразяване 50 год. трудова дейност на акушерката Балтакова** | **секретарят** |
| **26.01** | **102 годишнина на баба Божана / посещение** | **секретарят библиотекарят** |
| **31.01** | **Презентация на тема „ История на нашето родно село Ряхово“ / с начален курс на ОУ „Св. св. Кирил и Методий“** | **библиотекарят** |
| **01.02** | **Презентация и беседа на тема „ Обичай,бит и традиции в с. Ряхово“/ с начален курс на ОУ „Св. св. Кирил и Методий „** | **секретарят****библиотекарят** |
| **08.02** | **Работилница за мартеници / изработване на мартеници с начален курс на ОУ „Св. св. Кирил и Методий“** | **секретарят библиотекарят** |
| **14.02** | **Трифон Зарезан – зарязване на лозите, конкурс за най добро вино** | **секретарят****библиотекарят** |
| **19.02** | **Тържествено отбелязване 151 год. от обесването на Васил Левски – изложба с библиотечни материали,презентация, поднасяне на венец** | **секретарят библиотекарят** |
| **01.03** | **Баба Марта – посещение в ОДЗ „ Мечо Пух“ и ОУ „Св.св. Кирил и Методий“, с. Ряхово** | **секретарят библиотекарят** |
| **01.03** | **Ден на самодееца – посещение на театрална постановка** | **секретарят** |
| **03.03** | **Тържество по случай Националният празник на България** | **секретарят библиотекарят** |
| **22.03** | **Първа пролет** | **секретарят****библиотекарят** |
| **30.03** | **Участие в празника „ Булчин краваи“** | **секретарят** |
| **13.04**  | **Участие в празника „ Лазаруане“** | **секретарят** |
| **02.05**  | **Великден - посещение в ОДЗ „ Мечо Пух“, с. Ряхово /мултимедия филмчета и песни** | **библиотекарят****секретаря** |
| **06.05** | **Гергьовден на етносите - Сливо поле/ участие в празника**  | **секретарят** |
| **24.05** | **Ден на българската писменост и култура – информационно табло; венец** | **секретарят библиотекарят** |
| **01.06**  | **Ден на детето –организиране празник за децата от ОДЗ „Мечо Пух“**  | **секретарят** |
| **02.06**  | **Ден на Ботев – преклонение пред падналите за свободата на България** | **секретарят** |
| **23.08** | **Нептунова вечер – празник свързан с Международен ден на река Дунав**  | **секретарят библиотекарят** |
| **м. юли, август,септември** | **Участие на самодейните колективи в празници,фестивали, събори и др. чествания в региона и страната** | **секретарят** |
| **01.11** | **Ден на народните будители /презентация; табло** | **библиотекарят** |
| **м.декември** | **Коледни и новогодишни празници** | **секретарят** |

 **Изготвил:………………**

 **/ А. Атанасова/**

**Годишната програма е приета на заседание на читалищното настоятелство на**

**НЧ „Познай себе си – 1911“, с. Ряхово с протокол № 05 / 08.11.2023г.**